Stan se nalazi 200 m od metro stanice Agios Nikolaos. Do trga Omonia su tri stanice, a do Monastirakia četiri, tako da se do centara može doći za kojih 15-20 minuta.
Stan je dovoljno prostran. Nas je bilo dvoje tako da smo imali prostora i više nego je potrebno. Kao jedine zamjerke, naveli bi da su madraci u spavaćoj sobi prilično neudobni, jastuci premali i ne služe svrsi i da nema predviđenih praznih polica za odlaganje odjeće u ormarima. Kupaona je prostrana i za razliku od mnogih grčih smještaja, dozvoljeno je bacati uporabljeni toaletni papir u WC.
Komunikacija s domaćinom je korektna i svedena na minimum. U stanu nas je dočekao domaćinov prijatelj Aris koji nam je sve objasnio i ljubazno ponudio da ga možemo zvati u slučaju bilo kakvih problema.
Automobil smo parkirali na ulici ispred zgrade. Slobodno parkirno mjesto je teže naći tijekom vikenda, ali za vrijeme radnog tjedna, mjesta ima i više nego dovoljno.
Ukoliko nemate predviđeni veliki putni budžet, ovaj stan zadovoljit će vaše potrebe.